CELEX: 32006R1055
Language: sk
Date: 2006-07-12
Title: Nariadenie Komisie (ES) č. 1055/2006 z  12. júla 2006 , ktorým sa menia a dopĺňajú prílohy I a III k nariadeniu Rady (EHS) č. 2377/90, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu, pokiaľ ide o flubendazol a lasalocid   (Text s významom pre EHP)

13.7.2006   
            
            
               SK
            
            
               Úradný vestník Európskej únie
            
            
               L 192/3
            
         
      NARIADENIE KOMISIE (ES) č. 1055/2006
   z 12. júla 2006,
   ktorým sa menia a dopĺňajú prílohy I a III k nariadeniu Rady (EHS) č. 2377/90, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu, pokiaľ ide o flubendazol a lasalocid
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2377/90 z 26. júna 1990, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu (1), a najmä na jeho článok 2 a tretí odsek článku 4,
   so zreteľom na stanoviská Európskej agentúry pre lieky, ktoré sformuloval Výbor pre veterinárne lieky,
   keďže:
   
               (1)
            
            
               V súlade s nariadením (EHS) č. 2377/90 by sa mali hodnotiť všetky farmakologicky účinné látky používané v rámci Spoločenstva vo veterinárnych liekoch určených na podávanie zvieratám určeným na výrobu potravín.
            
         
               (2)
            
            
               Látka flubendazol je v súčasnosti uvedená v prílohe I k nariadeniu (EHS) č. 2377/90 pre kurčatá, morky, pernatú zver a ošípané, a to pre svalovinu, kožu a tuk, pečeň a obličky, ako aj pre sliepky, ktoré znášajú vajcia určené na ľudskú spotrebu. Zápis pre flubendazol v uvedenej prílohe by sa mal rozšíriť na všetky druhy hydiny, a to pre svalovinu, kožu a tuk, pečeň, obličky a vajcia.
            
         
               (3)
            
            
               Látka lasalocid je v súčasnosti uvedená v prílohe I k nariadeniu (EHS) č. 2377/90 pre hydinu, a to pre svalovinu, kožu a tuk, pečeň a obličky, s výnimkou zvierat, ktoré znášajú vajcia určené na ľudskú spotrebu. Látka lasalocid by sa mala zahrnúť do prílohy III k uvedenému nariadeniu pre hydinu, ktorá znáša vajcia určené na ľudskú spotrebu, pričom sa čaká na validáciu analytických metód. Terajšie ustanovenie, s výnimkou zvierat, ktoré znášajú vajcia určené na ľudskú spotrebu, by sa následne malo zo zápisu pre lasalocid v prílohe I k nariadeniu (EHS) č. 2377/90 vypustiť.
            
         
               (4)
            
            
               Nariadenie (EHS) č. 2377/90 by sa preto malo zodpovedajúcim spôsobom zmeniť a doplniť.
            
         
               (5)
            
            
               Pred tým, ako sa toto nariadenie začne uplatňovať, by sa mala poskytnúť primeraná lehota na to, aby členské štáty mohli vzhľadom na ustanovenia tohto nariadenia vykonať akékoľvek potrebné úpravy vo vzťahu k povoleniam na uvedenie príslušných veterinárnych liekov na trh udeleným v súlade so smernicou Európskeho parlamentu a Rady 2001/82/ES zo 6. novembra 2001, ktorou sa ustanovuje Zákonník Spoločenstva o veterinárnych liekoch (2).
            
         
               (6)
            
            
               Opatrenia ustanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   Prílohy I a III k nariadeniu (EHS) č. 2377/90 sa menia a dopĺňajú v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 11. septembra 2006.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. júla 2006
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 224, 18.8.1990, s. 1. Nariadenie naposledy zmenené a doplnené nariadením Komisie (ES) č. 205/2006 (Ú. v. EÚ L 34, 7.2.2006, s. 21).
   
      (2)  Ú. v. ES L 311, 28.11.2001, s. 1. Smernica naposledy zmenená a doplnená smernicou 2004/28/ES (Ú. v. EÚ L 136, 30.4.2004, s. 58).
   
      PRÍLOHA
      A.   V prílohe I k nariadeniu (EHS) č. 2377/90 (Zoznam farmakologicky účinných látok, pre ktoré sú stanovené maximálne limity rezíduí) sa vkladajú tieto látky:
      2.   Antiparazitárne látky
      2.1.   Látky pôsobiace proti endoparazitom
      2.1.3.   Benzimidazoly a probenzimidazoly
      
         
                     Farmakologicky účinná(-é) látka(-y)
                  
                  
                     Markerový zvyšok
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
               
                     „Flubendazol
                     
                  
                  
                     suma flubendazolu a (2-amino 1H-benzimidazol-5-yl) (4fluórfenyl) metanónu
                  
                  
                     hydina, ošípané
                  
                  
                     50 μg/kg
                  
                  
                     svalovina
                  
               
                     50 μg/kg
                  
                  
                     koža + tuk
                  
               
                     400 μg/kg
                  
                  
                     pečeň
                  
               
                     300 μg/kg
                  
                  
                     obličky
                  
               
                     
                        Flubendazol
                     
                  
                  
                     flubendazol
                  
                  
                     hydina
                  
                  
                     400 μg/kg
                  
                  
                     vajcia“
                  
               
      2.4.   Látky pôsobiace proti prvokom
      2.4.4.   Ionofóry
      
         
                     Farmakologicky účinná(-é) látka(-y)
                  
                  
                     Markerový zvyšok
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
               
                     „Lasalocid
                     
                  
                  
                     lasalocid A
                  
                  
                     hydina
                  
                  
                     20 μg/kg
                  
                  
                     svalovina
                  
               
                     100 μg/kg
                  
                  
                     koža + tuk
                  
               
                     100 μg/kg
                  
                  
                     pečeň
                  
               
                     50 μg/kg
                  
                  
                     obličky“
                  
               
      B.   V prílohe III k nariadeniu (EHS) č. 2377/90 (Zoznam farmakologicky účinných látok používaných vo veterinárnych liečivách, pre ktoré sú stanovené dočasné maximálne limity rezíduí) sa vkladá táto látka:
      2.   Antiparazitárne látky
      2.4.   Látky pôsobiace proti prvokom
      2.4.5.   Ionofóry
      
         
                     Farmakologicky účinná(-é) látka(-y)
                  
                  
                     Markerový zvyšok
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
               
                     „Lasalocid
                     
                  
                  
                     lasalocid A
                  
                  
                     hydina
                  
                  
                     150 μg/kg
                  
                  
                     vajcia (1)
                     
                  
               
      
         (1)  Platnosť dočasných MRL sa skončí 1. januára 2008.“